laion/Wikipedia-Exotic huggingface dataset:
Karolin Jürise

Karolin Jürise (sündinud 26. veebruaril 1996) on eesti näitleja. Ta on õppinud aastatel 2003–2008 Mõisaküla Koolis ja lõpetanud 2015. aastal Abja Gümnaasiumi. 2019. aastal lõpetas ta Tartu Ülikooli Viljandi kultuuriakadeemia teatrikunsti õppekava näitleja erialal. Alustas vabakutselise näitlejana. Alates 2021. aastast töötab Karolin Jürise VAT Teatris. Karolin Jürise alustas kooliteatriga tegelemist kuuendas klassis. 2015. aastal pälvis ta kooliteatrite festivalil Haapsalus parima naisnäitleja tiitli Abja Koolinoorte Teatritrupi koosseisus. Ta on olnud 2017. aastal näitleja õppesuunal Nordplus vahetusüliõpilane Taani riiklikus lavakunstikoolis Danish National School of Performing Arts ja osalenud 2018. aastal Mihhail Tšehhovi nimelise töötoa koolitusprogrammis Istanbulis (Michael Chekhov Europe Training). 2015 Kooliteatrite festivali parim naisnäitleja 2018 Kalju Komissarovi nimeline stipendium Karolin Jürisel on kaks venda ja õde. Tema vanemad ja vanavanemad elavad Mõisakülas. Karolin Jürise. Eesti Lavastuste Andmebaas. Karolin Jürise: Minu ja Irma elukogemus on üsna sarnane. ohtuleht.ee, 31. jaanuar 2024. Karolin Jürise. Tartu Ülikooli Viljandi kultuuriakadeemia Kooliteatrite festival Haapsalus. Lääne Elu, 12. aprill 2015. Kalju Komissarovi stipendium: meediakajastused. ugala.ee, 09. märts 2018. Karolin Jürise. IMDb. Seriaal papsid. Noor näitleja Karolin Jürise leidis mõnusa viisi, kuidas pärast sõgedat 2022. aastat närve taastada. diktor.geenius.ee, 11. veebruar 2023. Näitlejad Karolin Jürise ja Mait Malmsten pidid pistma filmivõtete ajal rinda vereimejatega. kroonika.delfi.ee, 4. veebruar 2024.
Palmik

Palmik ehk on vähemalt kolmest juukse-, lõnga- vms. kimbust tehtud punutis. Palmikkiri ehk palmikkude on palmikuid meenutav kudumiskiri. Lõunaeesti murretes on palmiku tähenduseks ka arm või vorp. pats soeng Eesti keele seletav sõnaraamat Vaadatud 1.07.2020 Eesti keele seletav sõnaraamat Vaadatud 1.07.2020 Eesti murrete sõnaraamat vaadatud 1.07.2020 Originaalsed juuksepalmikud Silmuskudumine - palmikkude Kootud palmikud
Bismark Adjei-Boateng

Bismark Adjei-Boateng (hüüdnimega Nana; sündinud 10. mail 1994 Accras) on Ghana jalgpallur, kes mängib poolkaitsjana Rumeenia kõrgliigaklubis CFR Cluj. Ta alustas karjääri Ghana jalgpalliakadeemias Right to Dream Academy. 2012. aastal sõlmis ta lepingu Manchester Cityga, kuid ei saanud Suurbritannias mängimiseks tööluba. Aastatel 2012–2016 mängis ta Manchester Cityst laenul Norra kõrgliigaklubis Strømsgodset. 2013. aastal tuli ta Strømsgodsetiga Norra meistriks. 2017. aasta jaanuaris sõlmis ta lepingu Major League Socceri klubiga Colorado Rapids. Ainsa värava lõi ta liigas 11. augustil 2018 mängus San Jose Earthquakesi vastu. 2019. aasta detsembris siirdus ta Soome kõrgliiga Veikkausliiga klubisse KuPS, kellega sõlmis aastase lepingu võimalusega mängida veel üks lisa-aasta. 2021. aasta septembris sõlmis ta kolmeaastase lepingu Clujga. Hooajal 2021/22 tuli ta Cluga Rumeenia meistriks ning samal hooajal valiti Adjei-Boateng lisaks liiga sümboolsesse koosseisu. Strømsgodset Tippeligaen: 2013 KuPS Soome karikas: 2021 CFR Cluj Liga I: 2021–22 "Rapids sign Bismark Adjei-Boateng from Premier League giants Manchester City". Colorado Rapids. 24.1.2017. Vaadatud 2.7.2020 "Bismark Adjei-Boateng signs for Finnish champions KuPS". GhanaWeb. 12.12.2019. Vaadatud 2.7.2020 https://www.transfermarkt.com/nana-boateng/profil/spieler/236272 (vaadatud 19.6.2022)
Atomu Tanaka

Atomu Tanaka (jaapani keeles 田中 亜土夢, Tanaka Atomu; sündinud 4. oktoobril 1987 Niigatas) on Jaapani jalgpallur, kes mängib poolkaitsjana Soome kõrgliiga Veikkausliiga klubis HJK. Ta alustas klubikarjääri 2005. aastal kodulinna klubis Albirex Niigata. Ta mängis klubiga Jaapani kõrgliigas kokku kümme aastat. 2015. aastal liitus ta esimest korda HJK-ga. Ta tuli klubiga 2018. aastal Soome meistriks ning võitis 2015. aastal Soome liigakarika ja 2017. aastal Soome karika. Aastatel 2018–2019 mängis ta taas Jaapani kõrgliigas, seekord Cerezo Osaka ridades. 2020. aasta märtsis naasis ta HJK-sse. Tanaka osales Jaapani kuni 20-aastaste koondisega 2007. aasta juunioride maailmameistrivõistlustel, kus lõi kolme mänguga ühe värava. HJK Veikkausliiga: 2018 Soome karikas: 2017 Soome liigakarikas: 2015 Cerezo Osaka Japanese Super Cup: 2018 "Atom palaa Klubiin!". hjk.fi. Helsingin Jalkapalloklubi. 3.3.2020. Vaadatud 2.7.2020
David Browne

David Eric Browne (sündinud 27. detsembril 1995 Port Moresbys) on Paapua Uus-Guinea jalgpallur, kes mängib poolkaitsja või ründajana Soome kõrgliiga Veikkausliiga klubis HJK ja Paapua Uus-Guinea jalgpallikoondises. 2012. aastal liitus ta Uus-Meremaa kõrgliiga klubiga Auckland City. Hooajal 2014–15 lõi ta Uus-Meremaa kõrgliigas 18 mänguga seitse väravat ja tuli samal hooajal klubiga riigi meistriks. Ta valiti sel hooajal klubi parimaks noormängijaks. 2015. aastal sõlmis ta lepingu Hollandi kõrgliiga klubiga PEC Zwolle. Ta sai sellega esimeseks Paapua Uus-Guinea jalgpalluriks, kes on Euroopas profilepingu sõlminud. Aastatel 2016–2018 kuulus ta Hollandi kõrgliiga klubi FC Groningeni ridadesse. Hollandi kõrgliigas ta kummagi klubi meeskonnas väljakule ei pääsenud, kuid ta mängis mõlema klubi reservmeeskonnas. Aastatel 2018–2019 mängis ta taas Auckland Citys. 2020. aastal naasis ta Euroopasse, liitudes HJK-ga. 18. jaanuaril lõi ta sõprusmängus värava Läti klubi FK RFSi vastu ja nädal hiljem Soome karikamängus värava TPS-i vastu. 2020. aasta veebruaris sõlmis ta klubiga üheaastase lepingu. Paapua Uus-Guinea jalgpallikoondises debüteeris Browne 2017. aastal. "Browne inks PNG’s pathway in Europe". The National. 29.8.2016. Vaadatud 2.7.2020 "David Browne Klubiin". HJK Helsinki. 3.2.2020. Vaadatud 2.7.2020
Roope Riski

Roope Vilhelmi Riski (sündinud 16. augustil 1991 Askaineni vallas) on Soome jalgpallur, kes mängib ründajana Soome kõrgliiga Veikkausliiga klubis HJK. Ta alustas klubikarjääri Soome klubis Turun Palloseura. Klubikarjääri jooksul on ta väljaspool Soomet mänginud Itaalia kõrgliiga klubis Cesena, Norra kõrgliiga klubides Hønefoss ja Haugesund, Saksamaa tugevuselt kolmanda liiga klubis Paderborn 07, Austria kõrgliiga klubis St. Pölten ning Kreeka esiliiga klubis PAE Chaniá Aastatel 2015–2016 mängis ta Soome kõrgliiga klubis SJK Seinäjoki. 2015. aastal tuli ta klubiga Soome meistriks. 2016. aasta hooajal lõi Riski Soome kõrgliigas 17 väravat, millega oli liiga suurim väravakütt. HJK-iga sõlmis ta lepingu 2019. aasta novembris. 2020. aastal tuli ta HJK-iga Soome meistriks. 2020. aasta hooajal oli Riski lisaks Soome kõrgliigas suurim väravakütt (16 väravat). Debüüdi Soome jalgpallikoondises tegi Riski 19. jaanuaril 2015 sõprusmängus Rootsi vastu, lüües mängu ainsa värava. Tema noorem vend Riku Riski on samuti jalgpallur. SJK Veikkausliiga (1): 2015 HJK Veikkausliiga (1): 2020 Riski Klubin hyökkäykseen. hjk.fi. 21.11.2019. Vaadatud 3.7.2020
Choszczno

Choszczno (saksa Arnswalde) on linn Poolas Lääne-Pomorze vojevoodkonnas, Choszczno maakonna ja Choszczno valla halduskeskus. Choszczno asub Kluki järve ääres, Szczecinist umbes 66 km idakagus. Choszczno sai linnaõigused enne 1289. aastat, tõenäoliselt 1284. aastal. Kuni 1945. aastani oli linn Saksamaa koosseisus. Choszczno Encyklopedia PWN
Hole

Hole oli Ameerika Ühendriikide alternatiivrokkansambel, mis asutati Los Angeleses 1989. aastal. Ansambli asutasid Courtney Love ja Eric Erlandson. Nende debüütalbum "Pretty on the Inside" sai muusikakriitikutelt häid arvustusi ning pälvis tähelepanu USAs ja Suurbritannias. Teine album "Live Through This" oli meloodilisem kui nende debüütalbum ning seda on tänaseks müüdud üle 1,6 miljoni eksemplari USAs ja üle 2 miljoni ülemaailmselt. 1999. aastal avaldati kolmas album "Celebrity Skin", mis oli jällegi väga edukas. Ansambel läks laiali 2002. aastal. 2010. aastal tuldi uuesti kokku, kuid teises koosseisus. Samal aastal avaldati neljas album "Nobody's Daughter". 2012. aastal läks ansambel taas laiali. Courtney Love (vokaal, rütmikitarr; 1989–2002, 2010–2012) Eric Erlandson (pliikitarr; 1989–2002, 2012) Melissa Auf der Maur (basskitarr, taustavokaal; 1994–1999, 2012) Patty Schemel (trummid; 1992–1998, 2012) Mike Geisbrecht (rütmikitarr; 1989–1990) Lisa Roberts (basskitarr; 1989–1990) Caroline Rue (trummid; 1989–1992) Jill Emery (basskitarr; 1990–1992) Leslie Hardy (basskitarr; 1992–1993) Kristen Pfaff (basskitarr, taustavokaal; 1993–1994, suri 1994) Samantha Maloney (trummid; 1998–2000) Micko Larkin (pliikitarr; 2010–2012) Shawn Dailey (basskitarr; 2010–2012) Stu Fisher (trummid; 2010–2011) Scott Lipps (trummid; 2011–2012) "Pretty on the Inside" (1991) "Live Through This" (1994) "Celebrity Skin" (1999) "Nobody's Daughter" (2010) "My Body, the Hand Grenade" (1997) "Grease Your Hips" (2016) "Ask for It" (1995) "The First Session" (1997) "Awful: Australian Tour EP" (1999) "Retard Girl" (1990) "Dicknail" (1991) "Teenage Whore" (1991) "Beautiful Son" (1993) "Miss World" (1994) "Doll Parts" (1994) "Violet" (1995) "Softer, Softest" (1995) "Gold Dust Woman" (1996) "Celebrity Skin" (1998) "Malibu" (1998) "Awful" (1999) "Be a Man" (2000) "Skinny Little Bitch" (2010) "Pacific Coast Highway" (2010) "Letter to God" (2010) "Garbadge Man" (1991) "Beautiful Son" (1993) "Miss World" (režissöör Sophie Muller) (1994) "Doll Parts" (režissöör Samuel Bayer) (1994) "Violet" (režissöör Mark Seliger & Fred Woodward) (1995) "Gold Dust Woman" (režissöör Matt Mahurin) (1996) "Celebrity Skin" (režissöör Nancy Bardawil) (1998) "Malibu" (režissöör Paul Hunter) (1998) "Awful" (režissöör Jeff Richter) (1999) "Be a Man" (režissöör Joseph Kahn & Joe Rey) (2000) "Samantha" (režissöör Alphan Eseli) (2011) "Courtney Love: Fixing A Hole". Billboard. 2. aprill 2010. Vaadatud 02.07.2020.
Kapriis

"Kapriis" on Niki 2010. aastal ilmunud viies stuudioplaat. Plaat anti välja plaadifirma AM Records kaudu. Lugude nimekiri Sind saatma jään Dam-di-dam Arno poeg Meeles veel Vaid raha eest Roolin Lihtsalt saatja Kuum ja külm Minna võid Sõbraks jäime Selle suve laul 12 kuud Arno poeg (Mad-Masterz Club Mix) Dam-di-dam (Mad-Masterz Club Mix) Sõbraks jäime (Mad-Masterz Club Mix)
Juuli 2020

Juuli 2020, kroonika. 2020. aasta juuli algas kolmapäeval ja lõppes 31 ööpäeva pärast reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Venemaal toimunud referendumil kiitsid Venemaa kodanikud heaks põhiseadusmuudatused. Nende toel võib Vladimir Putin 2024. aasta presidendivalimistel uuesti kandideerida. Ametlikel andmetel toetas muudatusi 77,92 protsenti hääletanuist, osalusprotsent oli 65. Hiinas jõustus Hongkongi julgeolekuseadus, mis keelab Hiina võimude vastase tegevuse ning kriminaliseerib muud Hiina keskvõimu õõnestavaks peetavad teod Hongkongis. ...
Tšaroiit

Tšaroiit on lilla värvusega haruldane silikaatide hulka kuuluv mineraal, mis avastati 1950. aastatel, kuid kirjeldati 1978. aastal ja nimetati Siberis asuva Tšara jõe järgi. Koostiselt on see K(Ca,Na)2Si4O10(OH,F)· H2O. Mineraali ainuke leiukoht on Jakutski lähedal Muruni mägedes umbes 10 km2 suurusel alal Aldani mägismaal Sahha Vabariigis Siberis Venemaal. Kivimikiht on peaaegu monomineraalne, koosnedes 90% ulatuses tšaroiidist. Arvatakse, et tšaroiit on tekkinud maakoores lubjakivi ja magma kokkupuutel toimunud keemiliste ja mineraalsete muutuste tulemusel. Mineraali peamised koostisosad on kaaliumi, naatriumi, kaltsiumi, baariumi ja strontsiumi oksiidid, kivi sirelilillat värvust seostatakse mangaani lisandiga. Kivimi värvus võib olla lavendliõite värvi heledast lillast kuni tumevioletseni, vahetevahel sinakasvioletne, enamasti läbipaistmatu. Kivim on pärlja läikega, kergelt helkiv, kiuline, UV-valguses nõrgalt fluorestseeruv. Ehtekivina on tšaroiiti kasutatud alates 20. sajandi keskpaigast. Imekivi tšaroiiti leidub maailmas vaid ühes kohas. – novaator.err.ee https://kalistru.eu/silt/tsaroiit/ Tšaroiit mineraalide andmebaasis mindat.org Tšaroiit mineraalide andmebaasis webmineral.com Tšaroiit mineraalide andmebaasis Mineralienatlas - Fossilienatlas Tšaroiit eestikeelses mineraalide andmebaasis kivid.info.ee Imekivi tšaroiiti leidub maailmas vaid ühes kohas. – novaator.err.ee
Evald Uustalu

Evald Uustalu (19. jaanuar 1912 Tallinn – 10. märts 1982 Lund, Rootsi) oli ajaloolane, diplomaat ja soomepoiss. 1930. aastal lõpetas ta Jakob Westholmi Gümnaasiumi, aastatel 1930–1931 teenis pioneerpataljonis. 1931. aastal astus Tartu Ülikooli filosoofiateaduskonda ajalugu õppima, mille lõpetas 1936. aastal. Akadeemiliselt kuulus Evald Uustalu EÜS Põhjalasse. 1935. aastal asus praktikandina tööle välisministeeriumis, 1936. aasta detsembris kinnitati ta atašeeks ning järgmise aasta veebruaris saadeti tööle Berliini saatkonda. 1939. aasta maist oli Evald Uustalu välisministeeriumis poliitilise osakonna II sekretäri kohusetäitja. Kuna Nõukogude okupatsioonivõim likvideeris septembris 1940 välisministeeriumi ja töötajad vabastati, siis asus Evald Uustalu esialgu tööle Ajaloomuuseumi, seejärel Tartusse Kirjandusmuuseumi sekretärina. 1941. aasta suvel osales ta vabatahtlikuna Eesti vabastamislahingutes Pärnust Tallinnani. Saksa okupatsiooni ajal töötas Evald Uustalu Omavalitsuse Haridusdirektooriumi muinsuskaitseinspektorina, kuni läks 1943. aasta aprillis salaja Soome, kus astus 1. maist vabatahtlikuna armeesse. Ta saadeti 47. jalaväerügemendi III ehk Vallila pataljoni koosseisus Rajajoel rindele, seejärel osales ta ohvitseride kursusel, mille lõpetas vänrikkina (lipnikuna). Teenis 200. jalaväerügemendis kuni 18. septembrini 1944, seejärel läks Rootsi, kus leidis esialgu tööd riigiarhiivis assistendina. Aastatel 1946–1977 oli ta firma Esselte AB maakaartide osakonna arhivaar, kuid vahepeal, aastatel 1952–1954, elas New Yorgis, kus õppis Columbia ülikoolis ühe semestri raamatukogundust. Rootsi tagasi pöördunud, oli ta ajalehe Teataja ja ajakirja Mana toimetuses ning tegutses 1975–1980 Balti Humanistliku Ühingu sekretärina. 1981. aasta 1. juunist kutsuti Evald Uustalu Eesti New Yorgi peakonsulaati konsuliks, kuid pidi peagi tervislikel põhjustel Rootsi tagasi pöörduma. Evald Uustalu tegutses Eesti Rahvusnõukogus, Eesti Rahvusfondis, Eesti Demokraatlikus Unioonis, Eesti Skauttöö Keskuses ja Eesti Teaduslikus Seltsis Rootsis. Ta oli mitu korda EÜS Põhjala Rootsi Koondise esimees ja juhatuse liige ning paguluses elavate seltsi liikmete elulooraamatu „EÜS Põhjala matrikkel 1944–1977” (Stockholm 1978) üks toimetajaid. Evald Uustalu on mitme paguluses ilmunud raamatu autor, koostaja või toimetaja, samuti on ta avaldanud artikleid pagulasajakirjanduses. Soomepoisid Evald Uustalu ja Rein Moora koostasid põhjaliku ajalooraamatu „Soomepoisid: ülevaade Eesti vabatahtlike liikumisest ning sõjateest Soomes ja kodumaal Teise maailmasõja päevil” (Toronto, 1973).
Merle Prii

Merle Prii (sündinud 17. märtsil 1971) on Eesti õpetaja ja giid. Ta töötab Saaremaa Gümnaasiumis.[viide?] Varem töötas ta Kuressaare Hariduse Koolis eesti keele ja kirjanduse õpetajana. Kodutütarde 88. aastapäeval jaanuaris 2020 pälvis ta kodutütarde teeneteristi. Giidina teeb ta Saaremaal tuure nii eesti kui ka soome keeles. "Kooli töötajate telefonid ja ruumid". Originaali arhiivikoopia seisuga 4. juuli 2020. Vaadatud 2. juulil 2020. Ivika Laanet-Nuut, Õpetaja Merle Prii pälvis kodutütarde teeneteristi, Meie Maa, 22. jaanuar 2020 [1]
Franklin Clinton

Franklin Clinton on Grand Theft Auto V üks kolmest peategelasest. Teised peategelased on Michael De Santa ja Trevor Philips. Talle annab hääle Shawn "solo" Fonteno. Franklini sugulased on Denise (tädi) ja Tavell (vend). Tal on koer Chop mille tema parim sõber Lamar, andis talle hooldamiseks. Franklin on Michaelist ja Trevorist rahullikum. Kui Trevor ja Michael karjuvad üks teisele või teevad plaani siis, Franklin jääb rahulikuks. Franklin teeb ka tööd Tonya-le ja JB-le autode puksiirimisega.
Kaido Veermäe

Kaido Veermäe (sündinud 1. novembril 1971 Tallinnas) on eesti näitleja ja filmirežissöör. Ta lõpetas aastal 1992 Jakob Westholmi Keskkooli ning aastal 1996 Eesti Muusikaakadeemia Kõrgema Lavakunstikooli (17.lend). Ta oli aastatel 1996–1997 Vanalinnastuudio näitleja. Aastatel 1996–2000 oli ta agentuuri Kontuur Leo Burnett reklaamikirjutaja ning aastatel 2000–2002 loovjuht. 2002–2017 oli ta Rudolf Konimois Filmi režissöör. Ta on mänginud telelavastustes ("Ma armastasin sakslast", 1998), filmides ("Öine navigatsioon", 1998; "Agent Sinikael", 2002 ja "Idioot", 2011). Ta on mänginud ka seriaalides ("Wikmani poisid", 1995; "Ohtlik lend", 2006; "Tuulepealne maa", 2008 ja "Kodu keset linna", 2010–2011). 1995 Voldemar Panso preemia Kaido Veermäe ETBL-i veebiversioonis
Colditz

Colditz on linn Saksamaal Saksimaa liidumaal Leipzigi kreisis Mulde jõe ääres. Teise maailmasõja ajal hoiti Colditzi kindluses liitlasvägede sõjavange. Hohnbach Möseln Lastau Register of German municipalities (2022), vaadatud 7.10.2023. Colditzi linna koduleht
Mikk Tuisk

Mikk Tuisk (sündinud 30. augustil 1984) on Eesti omavalitsustegelane, Saaremaa vallavanem. Pärast Kuressaare Gümnaasiumi lõpetamist 2003 läks ta Tallinna Tehnikaülikooli teedeehitust õppima. Ülikooli lõpuaastal asus Tuisk tööle Maanteeameti Lääne regiooni Saaremaa teede hoolde järelevalve peaspetsialisti ametikohale. Ta lõpetas Tallinna Tehnikaülikooli 2009, ta lõputöö teema oli "Jääteede rajamise põhimõtted ja nõuded". Kui 2016. aastal vabanes Kuressaare Linnamajanduse juhataja ametikoht, kandideeris ta sinna ja osutus ka valituks. 2018–2020 oli ta Saaremaa valla majandus- ja haldusosakonna juhataja. Saaremaa vallavolikogu valis ta 28. mail 2020 Saaremaa vallavanemaks. 26. novembril 2021 kinnitati ta ametisse Saaremaa abivallavanemana (vastutusvaldkonnad ehitus, haldus, keskkond, majandus, planeering). 26. augustil 2022 valis Saaremaa vallavolikogu ta taas Saaremaa vallavanemaks. Volikogu valis Saaremaa vallavanemaks Mikk Tuisu, 3. juuni 2020 [1][alaline kõdulink] Raul Vinni, Vallavanemaks on tõusmas üllatusmees Mikk Tuisk, Saarte Hääl, 30. aprill 2020 Mehis Tulk, GALERII ⟩ Mikk Tuisk sai Saaremaa vallavanemaks, Saarte Hääl, 28. mai 2020 "Volikogu valis Saaremaa vallavanemaks Madis Kallase ning kinnitas valitsuse liikmed". Saaremaa Vallavalitsus. 26.11.2021. Originaali arhiivikoopia seisuga 7.12.2021. Vaadatud 7.12.2021. "Saaremaa Vallavalitsuse koosseis ja kontakt". Saaremaa Vallavalitsus. Vaadatud 7.12.2021. "Saaremaa Vallavalitsuse liikmete vastutusvaldkonnad ja tööjaotus". Saaremaa Vallavalitsuse avalik dokumendiregister. 29.11.2021. Vaadatud 7.12.2021. "Saaremaa vallavanemaks valiti Mikk Tuisk". Saaremaa Vallavalitsus. 26. august 2022. Originaali arhiivikoopia seisuga 26.08.2022. Vaadatud 26.08.2022.
Helga y Flora

Helga y Flora on Tšiili telesari, mille on tootnud Suricato Films ja eetris kanal Canal 13 aastal 2020. Alejandro Sieveking - Mr. Raymond Gamper Catalina Saavedra - Flora Gutiérrez Amalia Kassai - Helga Gunkel Hernán Contreras - David Acevedo Tiago Correa - Zacarías Llancaqueo Ernesto Meléndez - Ezequiel Ligman Daniela Lhorente - Úrsula Millán Alessandra Guerzoni - Clara Geraldine Neary - Eduvigis Carimán Giordano Rossi - Gabriel Gamper Aldo Parodi - Remigio Mario Ossandón - Alexander Nestroy Daniel Antivilo - Atilio Juan Carlos Maldonado - Attaché Ametlik koduleht
Palmik (peaehe)

Palmik on juustesse põimitav kalevist peaehe Hiiu naistel ja neidudel. Palmik koosneb kahest 30–40 cm laiusest ja 50–60 cm pikkusest riideribast ehk hännast, mis on kaunistatud litrite ja kardpaelaga. Neid ühendab samast riidest peenesse rulli keeratud ja takkudega täidetud vahelik. Juukseid palmitsedes võetakse mõlemasse patsi kaks haara oma juustest ning kolmandaks vahelik. Patsid tuuakse ümber pea otsmikule, palmikuotsad (hännad) viiakse üle pealae kuklasse, jäetakse seljale rippu ning kinnitatakse nõelte või paelakesega. Tavaliselt tehti varem palmikud punasest, leina- ja paastuajal kandmiseks aga sinisest või mustast kalevist. Abielunaised kandsid palmiku peal tanu, neiud aga ka pärgasid ehk penikuid. linik peapael peavöö seppel Eesti keele seletav sõnaraamat vaadatud 3.07.2020 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 200 Eesti etnograafia sõnaraamat. Arvi Ränk. Tallinn: Eesti Keele Sihtasutus, 1996. Lk 136 Rahvarõivad, Emmaste naine Rahvarõivad, Pühalepa palmik
Aasa tänav (Narva)

Aasa tänav on tänav Narvas Pähklimäe linnaosas. Tänava kogupikkus on umbes 500 m. Aasa tänav algab 5. Roheliselt tänavalt kahe lõiguga, mis kulgevad kakku Tallinna maantee ja Rakvere tänava vahel neile paralleelselt. Aasa tänava kolmas lõik kulgeb nende kahega risti ida pool lõunapoolsema lõigu jätkuna, ristub põhjapoolsema lõiguga ning lõpeb Rakvere tänavaga ristudes. Aasa tänaval on majad nr 1–40. 1929. aasta linnaplaanil oli selles piirkonnas eramaa, mingit tänavat ei olnud. Enne 1990. aastaid kandis tänav nime vene keeles улица Ааса. Об уточнении перечня улиц г.Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Betooni tänav (Narva)

‹ Kaart ajutiselt peidetud (?) › Betooni tänav on tänav Narvas Paemurru linnaosas. Tänava pikkus on umbes 170 m. Tänav kulgeb Savi ja Kulgu tänava vahel nendega paralleelselt ning lõpeb Staadioni tänavaga ristudes. Betooni tänaval on ainult paaritute numbritega (5–13) majad, tänava teisel küljel on Narva Vee hoone aadressil Kulgu tänav 4.
Anthony Annan

Anthony Gildas Kofi Annan (sündinud 21. juulil 1986 Accras) on Ghana jalgpallur, kes mängib poolkaitsjana Soome kõrgliiga Veikkausliiga klubis Turu Inter. Ta alustas klubikarjääri Ghanas. 2007. aastal liitus Norra kõrgliiga klubiga IK Start. Norra meistriks tuli ta 2008. aastal Stabækiga ning 2009. ja 2010. aastal Rosenborgiga. 2010. aasta hooajal valiti ta Norra kõrgliiga hooaja parimaks mängijaks. 2011. aasta jaanuaris liitus ta Saksamaa kõrgliiga klubiga Schalke 04. Hooajal 2011–12 mängis ta laenul Hollandi kõrgliiga klubis Vitesse ja hooajal 2012–13 Hispaania kõrgliiga klubis Osasuna. 2014. aastal mängis ta HJK-i ridades esmakordselt Soome kõrgliigas, tulles samal hooajal klubiga Soome meistriks. 2015. aastal mängis ta Saksamaa esiliiga klubis TSV 1860 München ja hooaja teises pooles taas Stabækis. Aastatel 2016–2018 mängis ta jällegi HJK-s ning tuli 2017. ja 2018. aastal klubiga Soome meistriks. Hooaja 2018–19 teises pooles mängis ta Iisraeli kõrgliiga klubis Jeruusalemma Beitar, misjärel naasis Soome kõrgliigasse, liitudes Turu Interiga. Ghana jalgpallikoondises debüteeris Annan 2007. aasta märtsis. Koondisekarjääri esimese värava lõi ta 15. novembril 2009 MM-i valikmängus Mali vastu. Ta on kuulunud Ghana koondisse 2010. aasta maailmameistrivõistlustel ja neljadel Aafrika rahvaste karikavõistlustel. Stabæk Norra meister: 2008 Rosenborg Norra meister: 2009, 2010 Superfinalen: 2010 Schalke 04 DFB-Pokal: 2010–11 DFL-Supercup: 2011 HJK Helsinki Veikkausliiga: 2014, 2017, 2018 Suomen Cup: 2014, 2016–17
Kenno

Kenno on eesti mehenimi. 1. jaanuari 2020 seisuga oli Eestis eesnimi Kenno 155 mehel. Kenno on Eestis levikult 510. mehenimi. Kõige populaarsem oli eesnimi Kenno vanuserühmas 20–24, kus neid on 10 000 elaniku kohta 3,38, ning Valga maakonnas, kus neid on 10 000 elaniku kohta 2,84. Kenno oli keskmiselt 26 aasta vanune (mediaanvanus oli 25). Nime Kenno nimepäev on 17. juuni. "Arhiivikoopia". Originaali arhiivikoopia seisuga 3. juuli 2020. Vaadatud 3. juulil 2020.{{netiviide}}: CS1 hooldus: arhiivikoopia kasutusel pealkirjana (link)
Virgo (eesnimi)

Virgo on eesti eesnimi, mis on kasutusel enamasti mehenimena. 1. jaanuari 2020 seisuga oli Eestis eesnimi Virgo 294 mehel ja 7 naisel. Virgo on Eestis levikult 364. mehenimi ja 3716. naisenimi. Kõige populaarsem oli eesnimi Virgo vanuserühmas 40–44, kus neid on 10 000 elaniku kohta 5,54 ning Hiiu maakonnas, kus neid on 10 000 elaniku kohta 8,46. Virgo oli keskmiselt 41 aasta vanune (mediaanvanus oli 40). Virgo Koppel Virgo Mihkelsoo Virgo Neeme Virgo Saarmets Virgo Sirvi "Arhiivikoopia". Originaali arhiivikoopia seisuga 3. juuli 2020. Vaadatud 3. juulil 2020.{{netiviide}}: CS1 hooldus: arhiivikoopia kasutusel pealkirjana (link)